Ses verkool in Limpopo-ongelukArgieffoto Ses persone, insluitend ŉ polisiekonstabel, het Saterdagoggend onherkenbaar verkool tydens ŉ trompop-botsing. Brig. Motlafela Mojapelo, woordvoerder van die polisie, het gesê die ongeluk het omstreeks 02:00 op die R37 tussen Polokwane en Burgersfort, naby die Mashite-kruising, plaasgevind. “Twee van die slagoffers was in ŉ voertuig wat in ŉ westelike rigting van Burgersfort na Lebowakgomo gery het, en die ander vier in ŉ motor wat die konstabel bestuur het. Hulle het in ŉ oostelike rigting gery.” Mojapelo het gesê die motors het dadelik aan die brand geslaan. Die oorsaak van die ongeluk is nog nie bekend nie.